**Korona Virusas/ COVID-19**

COVID-19 kelia didelį susirūpinimą todėl, kad skirtingai nuo gripo, nuo jos nėra vakcinos ir nėra specifinio ligos gydymo. Taip pat tampa aišku, kad virusas kaip ir gripas yra lenvai užkrečiamas, jei ne labiau. Kadangi tai yra naujas virusas, prieš jį niekas neturi ankstesnio imuniteto, o tai teoriškai reiškia, kad visa žmonių populiacija gali būti jautri COVID-19 infekcijai.

**Medicininė informacija**

**1. Kokie yra COVID-19 infekcijos simptomai**

Virusas gali sukelti lengvus, į gripą panašius simptomus, tokius kaip:

* karščiavimas
* kosulys
* pasunkėjęs kvėpavimas
* raumenų skausmas
* nuovargis

Rimtesniais atvejais išsivysto sunkus plačių uždegimas (pneumonija), ūminio respiracinio distreso sindromas, sepsis ir septinis šokas, kuriems pasireiškus, žmogui tai gali baigtis mirtimi.

**2. Ar vieniems žmonėms kyla daugiau rizikos nei kitiems?**

Paprastai vyresnio amžiaus žmonės ir tie, kurie turi kitų sveikatos sutrikimų (pvz., hipertenzija, diabetas, širdies ir kraujagyslių ligos, lėtinės kvėpavimo takų ligos ir vėžys), patenka į didesnę rizikos grupę, sunkesniems simptomas išsivystyti.

**3. Ar vaikams taip pat kyla rizika užsikrėsti virusu?**

Vaikams šis virusas pasireiškia gana retai ir lengvos formos. Didelis tyrimas atliktas Konijoje, parodė, kad šiek tiek daugiau nei 2% atvejų buvo jaunesni nei 18 metų. Iš jų mažiau nei 3% susirgo sunkia ar kritine ligos forma.

**4. Kokiu būdu virusas perduodamas/juo užsikrečiama? Kaip (lengvai) jis plinta?**

Nors gyvūnai yra pirminis viruso šaltinis, jis dabar plinta tarp žmonių (plitimas nuo vieno asmens iki kito). Šiuo metu nėra pakankai epidemiologinės informacijos, kad būtų galima nustatyti, kaip lengvai ir stipriai šis virusas plinta tarp žmonių, tačiau šiuo metu yra manoma, kad vidutiniškai vienas užsikrėtęs asmuo užkrės dar nuo dviejų iki trijų asmenų. Panašu, kad virusas perduodamas per kvėpavimo takų lašelius, kuriuos žmonės išskiria čiaudėdami, kosėdami ar iškvėpdami. Virusas taip pat gali išgyventi kelias valandas ant paviršių, tokių kaip stalai ir durų rankenos.

Šiuo metu COVID-19 inkubacijos laikotarpis (t. y. laikas nuo kontakto su virusu iki simptomų atsiradimo) yra nuo dviejų iki 14 dienų. Šiame etape yra žinoma, kad virusas gali būti perduodamas kai žmonėms, užsikrėtusiems virusu, pasireiškia simptomai panašūs į gripą, tokie kaip kosulys. Yra duomenų, rodančių, kad užsikrėtęs asmuo gali užkrėsti kitus net jei jam nepasireiškia jokie simptomai; tačiau vis dar neaišku, kokį užsikrėtimo poveikį asmenys, neturintys simptomų, daro šiai epidemijai.

**Prevencija**

**1. Kaip išvengti užsikrėtimo virusu?**

Virusas patenka į jūsų kūną per akis, nosį ir (arba) burną, todėl labai svarbu vengti savo veidą liesti neplautomis rankomis.

Visais atvejais rekomenduojama plauti rankas muilu ir vandeniu mažiausiai 20 sekundžių arba valyti rankas alkoholio turinčiais tirpalais, geliais ar servetėlėmis.

Taip pat rekomenduojama būti ne arčiau nei 1 metras nuo žmonių, užsikrėtusių COVID-19 ir kuriems yra pasireiškę simptomai, tam kad būtų sumažinta infekcijos rizika per kvėpavimo takų lašelius.

**2. Ką turėčiau daryti, jei artimai kontaktavau su asmeniu, turinčiu COVID-19?**

Informuokite savo rajono viešosios sveikatos institucijas, kurios pateiks rekomendacijas dėl tolesnių veiksmų, kurių reikėtų imtis. Jei jums pasireiškia kokie nors simptomai, turėtumėte nedelsdami kreiptis į savo sveikatos priežiūros specialistą patarimo ir paminėti, kad jūs bendravote su kažkuo sergančiu COVID-19.

**3. Ar veido kaukės yra veiksmingos siekiant apsisaugoti nuo COVID-19?**

Jei esate užsikrėtęs, chirurginių veido kaukių nešiojimas gali sumažinti riziką užkrėsti kitus žmones, tačiau *nėra jokių įrodymų*, kad veido kaukės veiksmingai užkerta kelią užsikrėtimui virusu. Tiesą sakant, įmanoma, kad veido kaukių naudojimas netgi gali padidinti infekcijos riziką dėl klaidingo saugumo jausmo ir padidėjusio sąlyčio tarp rankų, burnos ir akių.

**4. Ar nuo viruso yra vakcina? Kiek laiko užtruks vakcinos sukūrimas?**

Šiuo metu nėra vakcinų nuo žmogaus koronavirusų, įskaitant virusą, kuris sukelia COVID-19. Būtent todėl yra labai svarbu užkirsti kelią infekcijai ir sustabdyti tolesnį viruso plitimą.